Madis Aidnik

Madis Aidnik (16. veebruar 1946 Patjala, Kaarepere vald, Tartumaa, – 24. aprill 2017 Tartu maakond) oli eesti veterinaariateadlane. Hariduse omandas Pauastvere algkoolis ning Jõgeva ja Alatskivi Keskkoolis. 1964 astus Eesti Põllumajanduse Akadeemiasse (EPA), kus õppis veterinaariat. Ülikooli lõpetas 1969. aastal cum laude. 1973. aastal kaitses EPA teaduslikus nõukogus veterinaarkandidaadi väitekirja teemal "Tibude resistentsuse uurimine salmonelloosi (pulloroosi) suhtes". Õpetas 34 aastat (1975–2009) veterinaarmeditsiini ja loomakasvatuse erialade üliõpilastele loomade sigimist ja seemendust ning oli mitme samateemalise õpiku autor. Ta oli üks Eesti Loomaarstide Ühingu asutajaliikmetest 1988. aastal ja kuulus ka esimesse juhatusse, kuni surmani kuulus ka Eesti Loomaarstliku Ringvaate toimetusse. Olles EPMÜ veterinaaria teaduskonna dekaan, osales ta Eesti Maaülikooli veterinaarmeditsiini ja loomakasvatuse instituudi õppehoone projekteerimisel ja ehitamisel. Andis suure panuse sellesse, et veterinaarmeditsiini õpetamine jääks Eestisse alles ning, et saaks Euroopa Loomaarstiharidust Andvate Õppeasutuste Assotsiatsiooni (EAEVE) akrediteeringu . 1989. aastast oli korporatsiooni Fraternitas Tartuensis liige. Balti Tsonaalse Teadusliku Uurimiskeskuse Veterinaarlabori veterinaararst (1969–1972) Balti Tsonaalse Teadusliku Uurimiskeskuse Veterinaarlabori vanemteadur (1973–1975) EPA kirurgia ja sünnitusabi kateedri assistent (1975–1977) EPA kirurgia ja sünnitusabi kateedri vanem õpetaja (1978–1979) EPA kirurgia ja sünnitusabi kateedri dotsendi kohusetäitja (1979–1983) EPA kirurgia ja sünnitusabi kateedri dotsent (1983–1992) EPA kirurgia ja sünnitusabi kateedri juhataja (1980–1994) EPMÜ loomaarstiteaduskonna dekaan (1994–2001) EPMÜ teraapia instituudi dotsent 1995. aastast EPMÜ loomaarstiteaduskonna prodekaan (2002–2003) EPMÜ loomaarstiteaduskonna teraapia õppetooli hoidja 2002. aastast EPMÜ loomaarstiteaduskonna professor 2004. aastast EPMÜ veterinaarmeditsiini ja loomakasvatuse instituudi professor 2005. aastast 1969–2003 Eesti Maaülikool, veterinaarmeditsiini ja loomakasvatuse instituut; professor 2004–2009 Eesti Maaülikool; professor Põllumajandusülikooli rektori tänukiri seoses loomaarstiteaduskonna 150. aastapäevaga (17. september 1998). Põllumajandusülikooli teenetemedal (10. mai 2001). 29. märtsist 2014 oli Madis Aidnik korporatsiooni Fraternitas Tartuensis auvilistlane. Eesti Loomaarstide Ühingu Elutöö preemia laureaat (2014) Enn Ernits, toim (1996). "Veterinaariateaduskond". Audoktorid, töötajad ja vilistlased 1991 - 1995. Tartu: Eesti Põllumajandusülikool. Lk 152. Madis Aidnik (1973). Исследование по резистентности цыплят к сальмонеллезу (пуллорозу) : автореферат ... кандидата ветеринарных наук (16.00.03) / Мадис Эльмарович Айдник. Tartu: EPA. Madis Aidnik (2003). Koduloomade seemendus. Tartu: Halo. Inge Barkala (1989). "Ülevaade ELÜ asutamiskoosolekust ja juhatuse koosolekutest". Eesti Loomaarstlik Ringvaade (PDF). Tallinn: Eesti NSV Riikliku Agrotööstusekomitee Agrotööstuse Informatsioonikeskus. Lk 21-23. Originaali (PDF) arhiivikoopia seisuga 16. august 2018. Vaadatud 23. augustil 2018. Ants Kavak (2017). "In Memoriam Madis Aidnik". Eesti Loomaarstlik Ringvaade (PDF). Kd 2. Tartu. Lk 32. Originaali (PDF) arhiivikoopia seisuga 23. august 2018. Vaadatud 23. augustil 2018. "Elutöö auhinna laureaadid". Vaadatud 23.08.2018.